
הכל משתבש לטובה: תמר ריילי אחת היוצרות המסקרנות במוזיקה הישראלית בסינגל חדש ומרגש – "מזלי"

"מזלי" נולד מהצורך לאחד ולהזכיר שכולנו חלק מאותו סיפור.
זהו שיר הודיה חשוף על הבחירה באמונה ובמחשבות חיוביות גם כשהמצב מורכב. 
לזכור שיש מי ששומר שם למעלה, לשפוט לכף זכות כל אדם ולדעת שהכל מכוון ובשבילי...למזלי.
את השיר כתבה והלחינה תמר ריילי יחד עם נתן מצרפי ורותם מאמן. הטקסט המרגש בשילוב הלחן הממכר וקולה הייחודי יוצרים שיר שחודר ישר ללב ולא יוצא מהראש.

" מזלי מזלי מזלי
שנולדתי יהודי אמיתי, מזלי השם שומע תפילתי
כל יום שצעקתי בלילה היית רועי לא החסרת
טוב לי חסדך קראת כשהייתי למטה למעלה"

תמר ריילי היא זמרת-יוצרת שפרצה לחיינו עם סינגל הבכורה שלה "בחיבק" וזכתה להצלחה חסרת תקדים. להיט ענק שכבש את תחנות הרדיו, הרשת ואת לב הקהל והתברג למקום הראשון במיטב הפליילסיטים! מאז היא לא מפסיקה ליצור, להופיע ולבסס את מעמדה כאחת היוצרות המסקרנות במוזיקה הישראלית. לאחרונה רשמה הישג בינלאומי כששיתפה פעולה בשיר"Aah W Noss"  ששוחרר בלייבל מאיחוד האמירויות וזכה לחיבוק חם גם מעבר לים.
 ריילי מביאה בשורה חדשה ומרעננת למוזיקה, עם יכולת לשלב מגוון סגנונות ולייצר חותם מוזיקלי ייחודי שהוא רק שלה.

